《和毋仲山雨后 其二》
宋代·苏过

杜陵有佳句，久旱雨亦好。从教怨行旅，颇觉慰父老。

我似广文贫，饱食平生少。忍饥山泽儒，未易窥三岛。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。